कश्मीर के मुद्दे पर पाक की राजनीतिक चाल कामयाब नहीं हो सकी। पाक की सिविल सरकार ने सेना की मदद से कश्मीर को अपने कब्जे में लेने की कोशिश की लेकिन वो कामयाब नहीं हो सके। यहीं से एक संस्था के तौर पर पाक सेना के जनरलों को लगने लगा कि राजनीतिक ताकत के समानांतर सरकार चलाई जा सकती है और यहीं से पाक सेना ने विदेश नीति के मुद्दे पर दखल देना शुरू कर दिया। इसके बाद 1965 और 1971 के भारत-पाकिस्तान युद्ध के बाद पाक सेना का वहां की सरकारों पर दखल बढ़ गया। 1971 में पाकिस्तान की करारी हार, सेना का आत्मसमर्पण और शिमला एग्रीमेंट के बाद पाकिस्तान सेना ने वहां की राजनीति में पर्दे के पीछे से खेल खेलना शुरू कर दिया था।